Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Ihmiset puhuvat unistaan ja haluavat tietää, mitä ne tarkoittavat.
Mutta suurin osa unista ei ole peräisin Jumalalta.
Silloin, kun uni on Jumalasta, -
hän tahtoo ilmoittaa sen kautta jotain.
Tiedät unen merkityksen.
Kun Herran enkeli puhuu unessa ihmisille Uudessa testamentissa, -
he eivät tarvitse selitystä.
He saavat Jumalalta selkeän sanoman, jota viisaat noudattavat.
Otetaan esille Matt. 2:13.
Viimeksi puhuimme luvun alussa mainituista tietäjistä.
Heitä varotettiin unessa palaamasta Herodeksen luo -
ja kehotettiin menemään takaisin omaan maahansa. Niin he tekivätkin.
Matt. 2:13: "Mutta kun he olivat menneet, -
niin katso, Herran enkeli ilmestyi Joosefille unessa ja sanoi: -
'Nouse...'"
"Nousta" on kreikaksi muodossa, joka tarkoittaa, -
että Joosef nostettiin ylös.
Se tarkoittaa, että Jumala antaa Joosefille voiman tehdä niin.
Kun olet alamainen Jumalalle ja kuulet hänen äänensä Sanan, -
Pyhän Hengen voitelun tai Jumalan antaman ilmestyksen kautta, -
voit odottaa hänen pitävän tarpeistasi huolen ja toimivan.
Niin sananpaikka julistaa.
"'Nouse, ota lapsi ja hänen äitinsä -
ja pakene Egyptiin, ja ole siellä siihen asti, kuin minä sinulle sanon...'"
Joosef ja Maria eivät ole tietoisia olemassa olevasta vaarasta.
Kuningas Herodes tietää, -
että Messias on syntynyt ja on Betlehemin seudulla.
Herodes tietää myös, milloin Messias suurin piirtein syntyi.
Tietäjät halusivat tietää tarkasti, Herodes tietää suurin piirtein.
Nyt Herodes haluaa surmauttaa Messiaan.
Esterin kirjasta käy ilmi eräs juutalaisuuden periaate.
Ester oli valtaistuimella kuningattarena jo ennen, -
kuin pahan Haamanin juonista kerrotaan.
Juutalaisuudessa opetetaan, että ennen kuin Jumala sallii sairauden, -
hän on jo antanut lääkkeen.
Jumala valmistaa menestyksen, voiton ja vapautuksen -
jo kauan ennen, kuin vihollinen nostaa esiin ruman päänsä.
Nyt tapahtuu samalla tavalla.
Enkeli toimii jo ennen, kuin Herodes antaa surmaamiskäskyn.
Jumala tietää kaiken ja antaa enkeleilleen käskyn.
"'Nouse, ota lapsi ja hänen äitinsä ja pakene Egyptiin, -
ja ole siellä siihen asti, kuin minä sinulle sanon; -
sillä Herodes on etsivä lasta surmatakseen hänet'."
Siinä on kreikan sana mellei, joka tarkoittaa, että jokin tapahtuu kohta.
"...sillä Herodes on etsivä lasta surmatakseen hänet'.
Niin hän nousi..." Joosef sai Jumalalta voiman ja kaiken tarvittavan.
"Niin hän nousi, otti yöllä lapsen ja hänen äitinsä ja lähti Egyptiin.
Ja hän oli siellä Herodeksen kuolemaan asti; -
että kävisi toteen, minkä Herra on puhunut profeetan kautta, -
joka sanoo: 'Egyptistä minä kutsuin poikani'."
Profetia on peräisin Hoosean kirjasta.
Kävimme vuosia sitten läpi koko Hoosean kirjan.
Matteuksen mainitsema profetia löytyy Hoos. 11:1:stä.
Se ei kuitenkaan puhu Messiaasta vaan Israelin kansasta, -
joka meni Egyptiin.
Mutta Jumala lunasti heidät sieltä pois.
Nyt Messias viedään Egyptiin -
ja hänet kutsutaan sieltä pois, jotta tämä profetia toteutuisi: -
"Egyptistä minä kutsuin poikani."
Kohta kertoo lukijalle, että Messias saapuu tekemään lunastustyön.
Asiayhteytenä on Israelin kansa, joka vapautettiin Egyptin orjuudesta.
Messiaan elämässä toteutuu sama periaate.
Lunastustyö toi kansan pois Egyptistä.
Messias saapuu Egyptistä Israeliin suorittaakseen lunastustyön.
Kohdasta näkyy myös Jeesuksen läheinen suhde Israeliin.
Vaikka Israelin kansa ei toteuttanut saamaansa Jumalan käskyä, -
Messias toteuttaa Jumalan tahdon.
Eli Matt. 2:15 sisältää hyviä uutisia: -
"...että kävisi toteen, minkä Herra on puhunut profeetan kautta, -
joka sanoo: 'Egyptistä minä kutsuin poikani'.
Silloin Herodes, nähtyään, että tietäjät olivat hänet pettäneet..."
Kreikan sana "pettää" tarkoittaa tässä naureskelua.
Herodes koki tietäjien naureskelevan hänelle.
Siksi hän "...vihastui kovin -
ja lähetti tappamaan kaikki poikalapset -
Beetlehemistä ja koko sen ympäristöstä, -
kaksivuotiaat ja nuoremmat, -
sen mukaan kuin hän oli aikaa tietäjiltä tarkoin tiedustellut."
Jälleen käytetään sanaa, joka merkitsee perinpohjaista tutkimista.
"...sen mukaan kuin hän oli aikaa tietäjiltä tarkoin tiedustellut.
Silloin kävi toteen, mikä on puhuttu profeetta Jeremiaan kautta, -
joka sanoo [Jer. 31]: -
'Ääni kuuluu Raamasta...'"
Kyse on Raakelista.
Kannattaisi lukea Jeremia 31:15-17.
Siinä puhutaan Herodeksen suorittamista lapsenmurhista -
ja viitataan myös lopun aikoihin.
Luen tuon ihanan Jeremiaan kohdan.
Jeremia 31:15: -
"Näin sanoo Herra: Kuule, Raamasta kuuluu valitus, katkera itku: -
Raakel itkee lapsiansa..."
Raakelin lapset voivat hyvin. Kohta on profeetallinen.
Raakel on kuolemaisillaan. Juutalaisuudessa ajatellaan, -
että ennen kuolemaan ihminen saa Jumalalta ilmoitusta.
Juutalaisen ajattelun mukaan -
ihminen voi saada ennen kuolemaansa -
valtavan ilmestyksen Jumalalta. Tässä jakeessa vihjataan siihen suuntaan.
"...hän ei lohdutuksesta huoli surussaan lastensa tähden, -
sillä niitä ei enää ole."
Raakel on Efratassa Beetlehemin lähellä, jossa Messias syntyi.
Siellä risteää tie, joka johtaa pois Israelista.
Niitä teitä myöten ihmiset vietiin Babyloniin pakkosiirtolaisuuteen.
Raakel itki profeetallisesti myös sen aikaisia menehtymisiä.
Matt. 2:ssa kerrotaan samankaltaisesta teurastuksesta.
Jeremia 31:16: -
"Näin sanoo Herra: Pidätä äänesi itkusta, silmäsi kyyneleistä, -
sillä sinun työstäsi on tuleva palkka, sanoo Herra, -
ja he palajavat vihollisen maasta." Siinä puhutaan lunastuksesta.
"Sinulla on tulevaisuuden toivo, sanoo Herra..."
"Tulevaisuus" on tuossa hepreaksi acharit, aikojen loppu.
"...sinun lapsesi palajavat omalle maalleen."
Siinä puhutaan siis myös lopun ajoista ja viitataan Messiaaseen, -
joka nuo asiat toteuttaa.
Matt. 2:16: "Silloin Herodes, nähtyään, että tietäjät olivat hänet pettäneet, -
vihastui kovin ja lähetti tappamaan kaikki poikalapset -
Beetlehemistä ja koko sen ympäristöstä, -
kaksivuotiaat ja nuoremmat, -
sen mukaan kuin hän oli aikaa tietäjiltä tarkoin tiedustellut.
Silloin kävi toteen, mikä on puhuttu profeetta Jeremiaan kautta, -
joka sanoo: 'Ääni kuuluu Raamasta, itku ja iso parku; -
Raakel itkee lapsiansa -
eikä lohdutuksesta huoli, kun heitä ei enää ole'."
Matteus lainaa jälleen Vanhan testamentin profetiaa, -
jotta ymmärtäisimme oikein Uuden testamentin ilmoitusta.
Jae 19: "Mutta kun Herodes oli kuollut, -
niin katso, Herran enkeli ilmestyi unessa Joosefille Egyptissä -
ja sanoi: 'Nouse, ota lapsi ja hänen äitinsä -
ja mene Israelin maahan, -
sillä ne ovat kuolleet, jotka väijyivät lapsen henkeä'."
Aiemmin kerrottiin, että Joosef oli hurskas mies.
Hän reagoi oikein Jumalan antamaan ilmestykseen.
Aina kun hän tiesi kuulleensa jotain Jumalalta, -
hän oli sanomalle kuuliainen.
"Niin hän nousi, otti lapsen ja hänen äitinsä -
ja meni Israelin maahan.
Mutta kun hän kuuli, että Arkelaus hallitsi Juudeaa -
isänsä Herodeksen jälkeen, -
niin hän pelkäsi mennä sinne.
Ja hän sai unessa Jumalalta käskyn ja lähti Galilean alueelle."
Joosef ei palannut Betlehemiin, koska hän ei ollut sieltä kotoisin.
Hän palasi Galileaan, josta oli kotoisin.
Matteus kertoo, -
miten kaikki tapahtumat täyttivät Vanhan testamentin profetioita.
Jos siis tahdot oikeasti tuntea Jumalaa ja hänen Sanaansa, -
ja ymmärtää hänen totuuttaan sekä noudattaa sitä, -
olet varmasti kiinnostunut VT:n profetioista, -
sellaisista kirjoista kuten Jesaja, Jeremia ja Hesekiel -
sekä ns. pikkuprofeetoista, jotka ovat lyhyitä mutta silti tärkeitä.
Niihin meidän on syvennyttävä, jos tahdomme ymmärtää Sanaa.
Jae 22: "Mutta kun hän kuuli, että Arkelaus hallitsi Juudeaa -
isänsä Herodeksen jälkeen, niin hän pelkäsi mennä sinne.
Ja hän sai unessa Jumalalta käskyn ja lähti Galilean alueelle.
Ja sinne tultuaan hän asettui asumaan kaupunkiin, -
jonka nimi on Nasaret; -
että kävisi toteen, mikä profeettain [Jesajan] kautta on puhuttu: -
'Hän on kutsuttava Nasaretilaiseksi'."
Jeesusta piti kutsua asuinpaikkansa Nasaretin mukaan.
On elintärkeää ymmärtää eräs seikka.
Jokaisella hepreankielisellä nimellä on merkitys.
"Nasaret" tulee heprean sanasta, joka merkitsee vartioimista.
Synonyymejä käytetään usein Sananlaskuissa ja Psalmeissa, -
jotka sisältävät paljon runoutta.
Heprean runous tunnetaan tyylikeinosta parallellismi, rinnastus.
Asioita verrataan toisiinsa.
Käytetään samaa tarkoittavia tai saman tyyppisiä sanoja -
kuten johtajat ja kuninkaat tai viisaus ja tieto.
Sanat tarkoittavat melkein samaa. Myös kieliopillinen muoto on sama, -
jotta ymmärtäisimme hepreankielisen runouden sanoman.
Hepreankielinen runous on usein profeetallista.
Heprean sana, josta "Nasaret"-nimi on peräisin, -
tarkoittaa valvomista, vartioimista ja pitämistä.
Sana voidaan myös ymmärtää -
maailmallisuudesta ja kiusauksista kieltäytymisenä.
Matteus 3:ssa Messias menee erämaahan kiusattavaksi.
Jokaisen vihollisen esittämän kiusauksen hän torjuu.
Hänet tunnetaankin nasaretilaisena, -
sellaisena, joka kieltäytyy Jumalan tahdon vastaisista asioista.
Sana tarkoittaa varjelemista ja Jumalan käskyjen pitämistä.
Jeesuksella on usein maalauksissa pitkät hiukset.
Ei hänellä ollut sellaisia. Mutta eikö tässä sanota, että hän oli nasiiri?
Ei tässä puhuta nasiirista vaan Nasaretista.
Hepreankielessä on kaksi samankaltaista kirjainta.
On tsade-kirjain, joka lausutaan "ts".
Lausumme Nasaretin hepreaksi Natsrat.
Sana ei ole nasir vaan natsrat.
Ihmiset eivät käsitä, -
että kyseessä on eri kirjain ja siinä tarkoitetaan Nasaretia.
Kreikassa ei ole soinnitonta ts-äännettä.
Kreikassa käytetään siinä kohtaa soinnillista s-äännettä.
Mutta kyseessä on ts eikä soinnillinen s.
Raamatussa sana nasaretilainen -
ei tarkoita 4. Moos. 6:ssa mainittua nasiiria.
Nasaret on aivan eri sana.
Jeesuksella ei ollut pitkiä hiuksia.
Hän ei ollut tehnyt nasiiri-lupausta. Hän joi esimerkiksi viiniä.
Kyseessä on taas esimerkki erehdyksestä, -
jollaisia tehdään, jos ei tunneta alkukieliä.
Palataan Matt. 2:22:een: -
"Ja hän sai unessa Jumalalta käskyn ja lähti Galilean alueelle.
Ja sinne tultuaan hän asettui asumaan kaupunkiin, -
jonka nimi on Nasaret; -
että kävisi toteen, mikä profeettain kautta on puhuttu..."
Kyseessä on Jes. 11:n ihana profetia.
Katsotaan sitä lyhyesti.
Kannattaa lukea koko luku.
Se sisältää messiaanisen profetian.
Jesaja 11:1 -
"Mutta Iisain kannosta puhkeaa virpi..."
Puhuimme aiemmin Jeesuksen sukuluettelosta.
Hän on Daavidin jälkeläinen. Daavidin isä oli Iisai.
Nimi Iisai viittaa Jesajan jakeessa Daavidin sukuun ja Messiaaseen.
"Mutta Iisain kannosta puhkeaa virpi, -
ja vesa [netser] versoo hänen juuristansa."
Kyseessä on lupaus Messiaasta, jonka Jumala antoi Daavidille.
Jes. 11:2: "Ja hänen päällänsä lepää Herran Henki, -
viisauden ja ymmärryksen henki, neuvon ja voiman henki, -
tiedon ja Herran pelon henki."
Kannattaa lukea koko luku, -
jotta ymmärtäisi, miksi Messiasta kutsutaan netseriksi, vesaksi, -
ja miksi hän vastaa Jumalalle kyllä ja viholliselle ei.
Siitä puhumme ensi viikolla.
Messias on syntynyt ja viety Nasaretiin.
Tiedämme, kuka hän on.
Kun sanotaan, että hän on nasaretilainen, -
joka toteuttaa Herran Sanan, pitää lukea ko. kohta Jesajasta.
Näemme, miten ja miksi hänet vietiin Nasaretiin.
Hän asui siellä, -
kunnes aloitti julkisen palvelutyönsä -
30-vuotiaana.
Näemme Luuk. 3:sta, -
että Messias aloitti toimintansa täsmälleen 30-vuotiaana.
Luku 30 viittaa kuolemaan. Hän kuolee, koska on Lunastaja.
Lunastusta ei tapahdu ilman verenvuodatusta.
Messiaasta kerrotaan Raamatussa muutamalla sanalla paljon: -
kuka hän on, miten hän käyttäytyy, millainen hän on, -
ja erityisesti siitä, mikä hänen elämäntehtävänsä on.
Jumala tahtoo tehdä sinunkin elämässäsi paljon.
Hän tahtoo toimia ja antaa ilmestystä.
Hämmästyt, mitä elämässäsi tapahtuu, -
jos luovut omista käsityksistäsi ja haluistasi.
Jumala, antaudun sinulle. Tunnustan syntini.
Turvaudun Messiaan kuolemaan ja ylösnousemukseen.
Kutsun hänet elämääni.
Kun teet niin ja tahdot tehdä hänen tahtonsa, kaikki muuttuu.
Jumala antaa elämääsi uuden näkökulman.
Näet asiat eri tavoin. Haluat eri asioita kuin ennen.
Saat alkaa ottamaan vastaan Jumalan huolenpitoa.
Hän toimii, johdattaa sinua ja täyttää tarpeesi -
toteuttaakseen elämässäsi tahtonsa.
Saat kokea Jumalan suuren uskollisuuden, -
kun hän pitää sinusta huolta lupauksensa mukaan.
Hän ei jätä eikä hylkää sinua eikä tuota sinulle pettymystä.
Hänestä tulee elämän lähde, -
Messiaan lupaaman yltäkylläisen elämän lähde.
Et tule tuntemaan elämän täyteyttä, joka tyydyttää kaipauksesi -
ja antaa sinulle varmuuden, -
ennen kuin antaudut tämän Kirjan ilmoitukselle.
Ehkä tunnet riittämättömyyttä.
Mutta näen tässä kirjassa miehiä ja naisia, joita Jumala käytti, -
vaikka he tunsivatkin itsensä riittämättömiksi.
Paras esimerkki lienee Mooses, -
joka pyysi Jumalaa lähettämään jonkun muun.
Mutta Jumala täytti kaikki Mooseksen tarpeet, -
silloinkin kun israelilaiset halusivat hänet kivittää.
Jumala pelasti hänet heidän käsistään.
Mooses ei katunut sitä, että lähti palvelemaan Jumalaa.
Kenenkään, joka on ollut kuuliainen Jumalan ilmoitukselle -
ja palvellut häntä, ei tarvitse katua. Ei sinunkaan.
Kun nöyrryt, turvaat Jumalaan, ja olet hänen Sanalleen kuuliainen, -
Jumala johdattaa sinut seikkailuun, -
jota et voisi kuvitellakaan.
Matkan varrelle hän antaa yli ymmärryksen käyvän rauhansa.
Ensi viikolla jatkamme Matteuksen luvusta 3, -
jossa Messias voittaa kiusaukset.
Shalom!
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Shalom Israelista!
Suomennos: Annamari Kortelainen